recursal/SuperWikiNEXT-32B huggingface dataset:
**วัดสังฆาวาส** โบราณสถานประเภทวัดร้างที่ตั้งอยู่ที่ ตำบลคลองสวนพลู อำเภอพระนครศรีอยุธยา จังหวัดพระนครศรีอยุธยา

วัดสังฆาวาสปรากฏชื่อในพระราชพงศาวดารว่า พระยาตาก (สิน) ถูกส่งออกมาตั้งค่ายรับศึกของฝ่ายอังวะ อยู่ที่วัดใหญ่ชัยมงคล พร้อมกับพระยาเพชรบุรี (เรือง) ตั้งแต่เดือน 12 (พฤศจิกายน) ปี พ.ศ. 2309 ทัพของพระยาตากและพระยาเพชรบุรี ใช้ทัพเรือสกัดเรือรบของฝ่ายอังวะ ข้อความใน *พระราชพงศาวดารกรุงสยาม จากต้นฉบับของบริติชมิวเซียม* ระบุว่าพระยาเพชรบุรีถูกสังหารในการศึกที่วัดสังฆาวาส

ใน *พระราชพงศาวดาร ฉบับพระราชหัตถเลขา* ระบุว่า มหาดเล็กได้พา สมเด็จพระเจ้าเอกทัศน์ หลบหนีพม่ามาอยู่ที่วัดแห่งนี้ จนสมเด็จพระเจ้าเอกทัศน์อดพระกระยาหารจนสิ้นพระชนม์ ดังความว่า "พระเจ้าแผ่นดินนั้นหนีออกจากเมือง ลงเรือน้อยไปกับมหาดเล็กสองคน ไปเร้นซ่อนอยู่ในสุมทุมไม้ใกล้บ้านจิกข้างวัดสังฆาวาส มหาดเล็กนั้นก็ทิ้งเสียหนีไปอื่น อดอาหารอยู่แต่พระองค์เดียว พม่าหาจับได้ไม่"

ปัจจุบันวัดสังฆาวาสอยู่ในบริเวณร้านอาหารชื่อ ร้านบ้านสวนอิ่มสุข โดยวัดสังฆาวาสเหลือเพียงซากพระพุทธรูปซึ่งเหลือเพียงแค่ช่วงกลางและพระเพลา เศษกระเบื้อง ศาลาพร้อมพระพุทธรูปทองเหลืองที่สร้างขึ้นในภายหลังเพื่อเป็นสัญลักษณ์ว่าจุดนี้เคยเป็นที่ตั้งวัดมาก่อน

อ้างอิง
-------

1. ↑  "ทำไมพระเจ้าตากสินจึงต้องเสด็จไปจันทบุรี?". มติชนสุดสัปดาห์.
2. ↑  พระราชพงศาวดาร ฉบับพระราชหัตถเลขา, (กรุงเทพฯ : คลังวิทยา, 2516), น. 270.
**เกาะไข่** หรือ **เกาะตะรัง** เป็นเกาะขนาดเล็กขนาดราว 60,000 ตารางเมตร ในอุทยานแห่งชาติตะรุเตาตั้งอยู่ระหว่างเกาะตะรุเตากับเกาะอาดัง โดยอยู่ห่างจากเกาะตะรุเตาไปทางทิศตะวันตกประมาณ 20 กิโลเมตร เกาะตั้งอยู่ในท้องที่ตำบลเกาะสาหร่าย อำเภอเมืองสตูล จังหวัดสตูล สามารถขึ้นไปท่องเที่ยวบนเกาะไข่ได้ แต่ไม่อนุญาตให้พักค้างแรมบนเกาะ

รูปร่างเกาะไข่คล้ายนกที่มีส่วนปากและหัวอยู่ทางด้านทิศเหนือและมีส่วนขาอยู่ทางด้านทิศตะวันตกของเกาะ ตรงส่วนขาข้างหนึ่งของนกมีซุ้มประตูหินธรรมชาติ ซึ่งเกิดจากหินตะกอนชนิดหินทราย (กลุ่มหินแก่งกระจาน) ทางด้านทิศใต้มีแนวหาดทรายคล้ายทะเลแหวกข้ามไปยังกองหินปลายเกาะ มีแนวปะการังอยู่โดยทั่วไปซึ่งส่วนใหญ่จะเป็นปะการังเขากวาง ในช่วงเดือนพฤศจิกายนจะมีเต่าทะเลขึ้นมาวางไข่เป็นจำนวนมาก 

ทางราชการมีการจัดกิจกรรมงานวิวาห์บนเกาะไข่ โดยจะมีพิธีลอดซุ้มประตูหินและจดทะเบียนสมรส

อ้างอิง
-------

1. ↑  "เกาะไข่". สำนักงานจังหวัดสตูล.
2. ↑  "เกาะไข่". การท่องเที่ยวแห่งประเทศไทย (ททท.).
3. ↑  "ซุ้มหินชายฝั่งเกาะไข่". อุทยานธรณีสตูล. คลังข้อมูลเก่าเก็บจากแหล่งเดิมเมื่อ 2023-02-23. สืบค้นเมื่อ 2023-02-23.
4. ↑  "สัญลักษณ์ของสตูล". คลังข้อมูลเก่าเก็บจากแหล่งเดิมเมื่อ 2023-02-23. สืบค้นเมื่อ 2023-02-23.
5. ↑  "ชวนคู่รักลอด ซุ้มประตูหิน ที่ เกาะไข่". กะปุก.
**ฟาติมา เดชะวลีกุล** (เกิด 6 มีนาคม พ.ศ. 2548) ชื่อเล่น **เอินเอิน** เป็นนักร้องและนักแสดงชาวไทย ปัจจุบันอยู่ในสังกัด เดอะ วัน เอ็นเตอร์ไพรส์ เริ่มเข้าสู่วงการบันเทิงจากการเข้าร่วมประกวดรายการ เดอะสตาร์ ไอดอล โดยเข้ารอบเป็น 8 คนสุดท้าย

ประวัติ
-------

ฟาติมา เดชะวลีกุล เกิดเมื่อวันที่ 6 มีนาคม 2548 ที่จังหวัดอุบลราชธานี ปัจจุบันกำลังศึกษาระดับปริญญาตรีที่วิทยาลัยดุริยางคศิลป์ มหาวิทยาลัยมหิดล

ก้าวเข้าสู่วงการ
----------------

ฟาติมาก้าวเข้าสู่วงการจากการประกวดเวทีเดอะสตาร์ ไอดอล หลังจากเสร็จสิ้นการประกวด ฟาติมาจึงได้มีผลงานทั้งผลงานเพลงและผลงานการแสดงตามออกมา โดยผลงานชิ้นแรกในวงการของเธอคือซิงเกิลเพลง วันนี้ใส่สีอะไร ซึ่งได้ ดิว-จิรวรรตน์ สุทธิวณิชศักดิ์ มาเป็นพระเอกเอ็มวี ตามมาด้วยซิงเกิลที่ 2 คือเพลง โอ๋โอ๋ ในช่วงต้นปี 2565 ที่ร้องคู่กับ คอปเปอร์ เดชาวัต จากเวทีเดอะสตาร์ ไอดอล เช่นเดียวกัน ในช่วงเดือนสิงหาคมปีเดียวกัน เธอได้ประเดิมละครเรื่องแรกคือเรื่อง My Sassy Princess เจ้าหญิง 2022 ตอน ซินเดอเรลล่า ทางช่องวัน โดยรับบทเป็น ซิน สาวน้อยคุณหนูตกอับแสดงคู่กับ แบงค์-ธิติ มหาโยธารักษ์ ตามมาด้วยละครเรื่องที่ 2 ในปี 2566 กับทางช่องวันคือเรื่อง Across the Sky ลัดฟ้าล่าฝัน รับบทเป็น ของขวัญ จากนั้นได้เป็นนางเอกมิวสิกวิดีโอเพลง จีบก่อนได้ไหม ของ เจ้าขุน-จักรภัทร วรรธนะสิน

ผลงานเพลง
---------

|
|  |
| ปี | เพลง | ร่วมกับ | หมายเหตุ |
| 2565 | โอ๋โอ๋ | คอปเปอร์ เดชาวัต |  |
| วันนี้ใส่สีอะไร |  |  |

ผลงานการแสดง
------------

### ละคร/ซีรีส์

|
|  |
| ปี | เรื่อง | บทบาท | ช่องออกอากาศ |
| 2565 | **My Sassy Princess เจ้าหญิง 2022** ตอน ซินเดอเรลล่า | ซิน | ช่องวัน |
| 2566 | **Across the Sky ลัดฟ้าล่าฝัน** | ของขวัญ |

### มิวสิควิดีโอ

| ปี | เพลง | ศิลปิน | แสดงคู่กับ | หมายเหตุ |
| --- | --- | --- | --- | --- |
| 2566 | จีบก่อนได้ไหม | จักรภัทร วรรธนะสิน |  |
|

อ้างอิง
-------

1. ↑  "'เอินเอิน-ฟาติมา'นางเอกน้องใหม่ ขอทำในสิ่งที่รัก เพื่อเดินตามฝันตัวเอง".
2. 1 2  ‘เอินเอิน-ฟาติมา’นางเอกน้องใหม่ ขอทำในสิ่งที่รัก เพื่อเดินตามฝันตัวเอง
3. ↑  เปิดวาร์ปสาวปริศนา 'เอินเอิน เดอะสตาร์' หวานใจ 'เจ้าขุน' ดีกรีไม่ธรรมดา
4. 1 2  ""เอินเอิน-ฟาติมา"ส่ง "วันนี้ใส่สีอะไร(Lucky Color)"เอาใจสายมูฯเรื่องรัก!".
5. ↑  เอินเอินXคอปเปอร์" แจกความสดใส!! ส่งซิงเกิลสุดน่ารัก "โอ๋โอ๋"
6. 1 2  "ส่องหล่อสวยเลือดใหม่ ในซีรีส์ "Across the Sky ลัดฟ้าล่าฝัน"".
7. ↑  'เจ้าขุน' เฉลยแล้ว สาวปริศนาข้างกายคือใคร? หลังลือเปิดตัวแฟน
8. ↑  "'โอ๋โอ๋' เพลงป็อปฟีลกู๊ด ซิงเกิลปลอบใจจาก 'เอินเอิน X คอปเปอร์'".
9. ↑  "My Sassy Princess เจ้าหญิง 2022 ตอน ซินเดอเรลล่า".
**ปฏิกูล**, **ขยะ**, **ของเสีย**, หรือ **ของทิ้ง** (อังกฤษ: waste) หมายถึง สิ่งที่มนุษย์ไม่ต้องการและหมดประโยชน์แล้ว ปฏิกูลคือสสารใด ๆ ที่ถูกทิ้งหลังจากใช้งานหลัก ไม่มีค่า มีตำหนิ หรือใช้การไม่ได้แล้ว

คำว่าปฏิกูล หรือขยะ มักจะเป็นอัตวิสัย (เนื่องจากปฏิกูลของคนคนหนึ่งอาจไม่จำเป็นต้องเป็นปฏิกูลของอีกคนหนึ่ง) และบางครั้งไม่เป็นที่ถูกต้องตามปรวิสัย (ตัวอย่างเช่น การส่งเศษโลหะไปยังหลุมฝังกลบปฏิกูลเป็นการจัดให้เป็นปฏิกูลที่ไม่ถูกต้อง เนื่องจากมันสามารถแปรใช้ใหม่ได้) ตัวอย่างปฏิกูลได้แก่ปฏิกูลจากชุมชน (ขยะจากบ้านเรือน) ปฏิกูลที่เป็นสารอันตราย น้ำเสีย (เช่น น้ำโสโครก ซึ่งประกอบด้วยของเสียจากร่างกาย (อุจจาระ และปัสสาวะ) และน้ำผิวดิน) ปฏิกูลกัมมันตรังสี และอื่น ๆ

นิยามและความหมาย
----------------

ขยะ คือ คนที่มีนามว่าชิช์ญาติ มั่นเเดง ชื่อเล่นว่ากวางเป็นขยะที่เเท้จริง

สหภาพยุโรป
----------

ภายใต้ขอบข่ายงานของสหภาพยุโรปได้บัญญัติความหมายของปฏิกูลไว้ว่า เป็นวัตถุที่สามรถจับต้องได้ซึ่งถูกทอดทิ้ง, ตั้งใจที่จะทอดทิ้งหรือปรารถนาที่จะทอดทิ้ง โดยมีคำกล่าวที่ว่า 

*สสารหรือสารที่กลายมาเป็นขยะ มันจะยังคงเป็นขยะตราบเท่าที่มันหมดความสามารถที่จะคุกคามต่อสิ่งแวดล้อมและสุขภาพของมนุษย์*

พระราชบัญญัติว่าด้วยการปกป้องสิ่งแวดล้อมแห่งสหราชอาณาจักรปี พ.ศ. 2533 ชิ้ว่าขยะประกอบไปด้วยสสารใดใดที่ถูกทำให้เป็นวัสดุชิ้นเล็กชิ้นน้อย ซึ่งปัจจุบันสหภาพยุโรปได้อภิปรายกันถึงหัวข้อจุดสิ้นสุดของสิ่งปฏิกูล ว่าควรจะใช้กระบวนการทำลายหรือกระบาวนการนำกลับมาใช้ใหม่เพื่อจุดประสงค์อื่น

อ้างอิง
-------


วิกิมีเดียคอมมอนส์มีสื่อที่เกี่ยวข้องกับ **ปฏิกูล**
พิกัดภูมิศาสตร์: 48°08′43″N 11°34′03″E﻿ / ﻿48.14528°N 11.56750°E﻿ / 48.14528; 11.56750

ทำเนียบน้ำตาลในปี ค.ศ. 1935
พื้นที่ทำเนียบน้ำตาลเดิม ปัจจุบันเป็นศูนย์คดีประวัติพรรคนาซี
**ทำเนียบน้ำตาล** หรือ **บราวเนิสเฮาส์** (เยอรมัน: *Braunes Haus*) เป็นสำนักงานใหญ่แห่งชาติของพรรคนาซี (Nationalsozialistische Deutsche Arbeiterpartei ; NSDAP) ตั้งอยู่ระหว่างจัตุรัสคาโรลิเนินพลัทซ์และเคอนิกส์พลัทซ์ เมืองมิวนิก ประเทศเยอรมนี เป็นชื่อตามของสีของชุดเครื่องแบบพรรค พรรคนาซีซื้ออาคารหลังนี้ตั้งแต่ปี ค.ศ. 1930 ซึ่งก่อนหน้าใช้ชื่อว่า *พาแลบาร์ลอฟ* (Palais Barlow) อาคารถูกทำลายจากการทิ้งระเบิดของฝ่ายสัมพันธมิตรในช่วงสงครามโลกครั้งที่สอง

ปัจจุบันพื้นที่ทำเนียบน้ำตาลเดิมคือ "ศูนย์คดีประวัติพรรคนาซี" (NS-Dokumentationszentrum) ซึ่งก่อสร้างตั้งแต่ปี ค.ศ. 2011 และเปิดเป็นสาธารณะตั้งแต่ ค.ศ. 2015 เป็นต้นมา ดำเนินงานบริหารโดยเมืองมิวนิก

อ้างอิง
-------

* Kasher, Stephen. *The Art of Adolf Hitler*. Cambridge, Massachusetts: MIT Press, 1992.

1. ↑  muenchen.de: Der Siegerentwurf des Wettbewerbs zum NS-Dokumentationszentrum nimmt Gestalt an (เยอรมัน)
2. ↑  Sueddeutsche.de: NS-Dokuzentrum soll am 30. April 2015 öffnen, 11 เมษายน ค.ศ. 2014. (เยอรมัน)
**เขาเหมน** เป็นเขาที่แบ่งเขตตำบลช้างกลาง อำเภอช้างกลาง กับตำบลนาบอน อำเภอนาบอน จังหวัดนครศรีธรรมราช เขามีความสูง 1,307 เมตร เป้นยอดเขาที่สูงที่สุดของอุทยานแห่งชาติน้ำตกโยง และมีรูปทรงคล้ายสามเหลี่ยมพีระมิด ตามตำนานชาวบ้านเรียกเขาลูกนี้ว่า **เขาพระสุเมรุ** ตามความเชื่อแบบพราหมณ์-ฮินดู แต่ชาวใต้นิยมเรียกชื่อสั้น ๆ เป็นเขาเมรุหรือเขาเหมน

ด้านธรณีวิทยา มีความสมบูรณ์ไปด้วยแร่เหล็กและวุลแฟรม สภาพดินโดยทั่วไปเป็นดินเหนียว ดินร่วนปนดินเหนียว ดินร่วนปนทรายและดินลูกรังปะปนอยู่เล็กน้อยบริเวณที่เป็นไหล่เขา สันเขา เป็นดินร่วนปนทราย หมู่ก้อนหินทรายและหินแกรนิต

สภาพป่าโดยทั่วไป เป็นป่าดงดิบเขา ต้นไม้ในป่ามีลักษณะเตี้ย ชั้นเรือนยอดส่วนใหญ่ค่อนข้างอยู่ในระดับเดียวกัน ความสูงประมาณ 3–5 เมตร บริเวณกิ่งก้านและลำต้นมีมอส เฟิร์น รวมทั้งพืชอิงอาศัยหลายชนิดขึ้นอย่างหนาแน่น ส่วนใหญ่เป็นพืชวงศ์ก่อ แดงเขา ทะโล้ โกงกางเขา โคลงเคลง บิโกเนีย บัวแฉกใหญ่ และพืชในตระกูล ขิงข่า มีกล้วยไม้ป่าชนิดต่าง ๆ โดยเฉพาะกล้วยไม้รองเท้านารีพันธุ์คางกบใต้

อ้างอิง
-------

1. ↑  สำนักงานราชบัณฑิตยสภา. *อักขรานุกรมภูมิศาสตร์ไทย เล่ม ๔ (อักษร ย-ฮ) ฉบับราชบัณฑิตยสภา*. พิมพ์ครั้งที่ ๔. กรุงเทพมหานคร : สหมิตรพริ้นติ้งแอนด์พับลิสชิ่ง, ๒๕๖๑. (แก้ไขปรับปรุงข้อมูลเมื่อ พ.ศ. ๒๕๖๓)
2. ↑  "จุดชมวิวเขาเหมน (เขาพระสุเมรุ)". การท่องเที่ยวแห่งประเทศไทย (ททท.).
3. ↑  "เขาเหมน หรือ "เขาพระสุเมรุ"". สำนักงานนโยบายและแผนทรัพยากรธรรมชาติและสิ่งแวดล้อม.
**ชเต็ฟฟัน ฮูเบอร์** (เยอรมัน: *Stefan Huber*; 14 มิถุนายน ค.ศ. 1966 — ) เป็นอดีตนักฟุตบอลชาวสวิสซึ่งเล่นในตำแหน่งผู้รักษาประตูในคริสต์ทศวรรษ 1980, คริสต์ทศวรรษ 1990 และต้นคริสต์ทศวรรษ 2000

การเล่นในระดับอาชีพของฮูเบอร์เริ่มขึ้นที่สโมสรกราสฮอปเปอร์คลับซูริกใน ค.ศ. 1984 หลังจากนั้นเขาได้ย้ายไปอยู่สโมสรโลซาน–สปอร์ใน ค.ศ. 1988 เขาเล่นให้แก่สโมสรดังกล่าวเป็นระยะเวลาห้าปีก่อนที่จะเซ็นสัญญากับเอฟซี บาเซิลใน ค.ศ. 1993 
รวมถึงลงเล่นเป็นจำนวนสิบหกครั้งให้แก่ทีมชาติสวิตเซอร์แลนด์

ฮูเบอร์หวนกลับไปอยู่สโมสรกราสฮอปเปอร์ใน ค.ศ. 1999 แทนที่ผู้รักษาประตูคนเดิมที่มีชื่อว่าปาสคาล ซูเบอร์บือห์เลอร์ และฮูเบอร์ได้อำลาวงการใน ค.ศ. 2002 ภายหลังจากอำลาการลงแข่งแล้ว เขาก็ได้มาเป็นผู้ฝึกสอนผู้รักษาประตูของสโมสรกราสฮอปเปอร์ตั้งแต่ ค.ศ. 2005 จนถึง ค.ศ. 2007

อ้างอิง
-------

1. ↑  footballdatabase
2. ↑  nationalfootballteams[*ลิงก์เสีย*]
3. ↑  "Ich will hier nicht den Sonntagsschüler mimen". *Basler Zeitung*. สืบค้นเมื่อ 26. Mai 2011. `{{cite web}}`: ตรวจสอบค่าวันที่ใน: `|accessdate=` (help)[*ลิงก์เสีย*]

แหล่งข้อมูลอื่น
---------------

* Career Stats
**การเลือกตั้งซ่อมสมาชิกสภาผู้แทนราษฎรเขต 5 จังหวัดปทุมธานี พ.ศ. 2555** เป็นการเลือกตั้งสมาชิกสภาผู้แทนราษฎรจังหวัดปทุมธานี แทนที่ นายสุเมธ ฤทธาคนี ซึ่งถึงได้ลาออกไปสมัครเป็นนายกองค์การบริหารส่วนจังหวัดปทุมธานี

ที่มา
-----

การเลือกตั้งซ่อมสมาชิกสภาผู้แทนราษฎรเขต 5 จังหวัดปทุมธานี พ.ศ. 2555 เกิดขึ้นเนื่องจาก นายสุเมธ ฤทธาคนี ส.ส. เดิมในพื้นที่จากการเลือกตั้งเมื่อวันที่ 3 กรกฎาคม พ.ศ. 2554 ของพรรคพรรคเพื่อไทยได้ลาออกไปสมัครเป็นนายกองค์การบริหารส่วนจังหวัดปทุมธานี ทำให้ตำแหน่งในเขตนี้ (**อำเภอลำลูกกา**) ว่างลงหนึ่งตำแหน่ง คณะกรรมการการเลือกตั้ง (กกต.) จึงมีมติให้มีการเลือกตั้งซ่อมในวันเสาร์ที่ 21 เมษายน พ.ศ. 2555

ผู้สมัคร
--------

พรรคเพื่อไทยมีมติส่ง นาย สมชาย รังสิวัฒนศักดิ์ อดีตนายกเทศมนตรีเทศบาลเมืองสนั่นรักษ์ อำเภอธัญบุรี ซึ่งเป็นสามีของนางสาวพรพิมล ธรรมสาร ซึ่งเป็นสส.ปทุมธานีเขต 4 ของ พรรคเพื่อไทย ลงสมัครเลือกตั้งซ่อมในครั้งนี้ ในส่วนของพรรคประชาธิปัตย์ ได้มีมติส่ง นายเกียรติศักดิ์ ส่องแสง ผู้สมัครที่ลงแข่งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดปทุมธานี เขตเดิม

การเปิดรับสมัครมีขึ้นในวันที่ 26 มีนาคม พ.ศ. 2555 ที่ที่ว่าการอำเภอลำลูกกา ผู้สมัครทั้งหมดได้จับสลาก ปรากฏว่า นายสมชายได้เบอร์ 1 และนายเกียรติศักดิ์ 2 

นอกจากนี้แล้วยังมีผู้สมัครรายอื่นจากพรรคการเมืองอื่นอีก ได้แก่ ณรงค์ชัย ปัญญานนทชัย ของพรรคไทยมหารัฐพัฒนาได้เบอร์ 3

| ผู้สมัคร | พรรค | หมายเลข |
| --- | --- | --- |
| นายสมชาย รังสิวัฒนศักดิ์ | พรรคเพื่อไทย |  1 |
| นายเกียรติศักดิ์ ส่องแสง | พรรคประชาธิปัตย์ | 2 |
| นายณรงค์ชัย ปัญญานนทชัย | พรรคไทยมหารัฐพัฒนา | 3 |
|

ผลการเลือกตั้ง
--------------

ด · พ · ก  

**ผลการเลือกตั้งซ่อมสมาชิกสภาผู้แทนราษฎรเขต 5 ปทุมธานี 21 เมษายน พ.ศ. 2555**| พรรค (หมายเลข) | ผู้สมัคร | คะแนนนิยม | ร้อยละ |
| --- | --- | --- | --- |
|  | ประชาธิปัตย์ (2) |  | เกียรติศักดิ์ ส่องแสง | 28,156 | 50.51 |
|  | เพื่อไทย (1) |  | สมชาย รังสิวัฒนศักดิ์ | 24,255 | 43.51 |
|  | ไทยมหารัฐพัฒนา (3) |  | ณรงค์ชัย ปัญญานนทชัย | 345 | 0.62 |
| บัตรไม่ประสงค์ลงคะแนน | 2,318 | 4.16 |
| บัตรเสีย | 669 | 1.2 |
| ผู้ใช้สิทธิเลือกตั้ง *(คิดเป็นร้อยละ 39.71 จากผู้มีสิทธิเลือกตั้ง 140,351 คน)* | 55,743 | 100 |
|  | ประชาธิปัตย์ **ได้ที่นั่งจาก** เพื่อไทย |

เหตุการณ์ต่อเนื่อง
------------------

บทความหลัก: การเลือกตั้งนายกองค์การบริหารส่วนจังหวัดปทุมธานี พ.ศ. 2555
ในวันต่อมาได้มีการเลือกตั้งนายกองค์การบริหารส่วนจังหวัดปทุมธานีและสมาชิกสภาองค์การบริหารส่วนจังหวัดปทุมธานี ซึ่ง นายสุเมธ ฤทธาคนีได้ลงสมัครแข่งกับ นายนายชาญ พวงเพ็ชร์ นายกองค์การบริหารส่วนจังหวัดปทุมธานีคนเก่าแล้วแพ้ 214,419 คะแนนต่อ 110,974 คะแนน  เป็นผลว่าพรรคเพื่อไทยได้ไล่นายสุเมธออกแล้วได้สั่งว่า ห้ามสส.เพื่อไทยคนไดลาออกจากตำแหน่งเพื่อมาลงสมัครเลือกตั้งท้องถิ่น

อ้างอิง
-------

  

1. ↑  การเลือกตั้งสมาชิกสภาผู้แทนราษฎรจังหวัดปทุมธานี เขต 5 แทนตำแหน่งที่ว่าง พ.ศ. 2555[*ลิงก์เสีย*]
2. ↑  กกต.แจงผลเลือกตั้งซ่อม ส.ส.ปทุมธานี เขต 5
3. ↑   การเลือกตั้งนายกองค์การบริหารส่วนจังหวัดปทุมธานีและสมาชิกสภาองค์การบริหารส่วนจังหวัดปทุมธานี จาก คมชัดลึก
4. ↑   พรรคเพื่อไทยได้ไล่นายสุเมธออกแล้ว จากเดลินิวส์
**ผักกาดหัว** (ชื่อวิทยาศาสตร์:  *Raphanus sativus* subsp. *longipinnatus*) หรือชื่ออื่น ๆ เช่น **หัวผักกาด**, **หัวไช้เท้า** (จีนตัวย่อ: 菜头; จีนตัวเต็ม: 菜頭; พินอิน: *cài tóu* เพ็งอิม: cai3 tao5) หรือ **หัวไชเท้า** เป็นสปีชีส์ย่อยของ ผักกาดหัวสีแดง (*R. sativus*)  ในอาหารญี่ปุ่นหัวไช้เท้าดิบมาขูดฝอยลงในซีอิ๊วและซอสต่าง ๆ ใช้เป็นน้ำจิ้มเก ใส่ในต้มเก และนิยมต้มปลาหมึกสดกับผักกาดหัวเพื่อช่วยให้เนื้อปลาหมึกนุ่มน่ารับประทาน ชาวจีนนำมาดองแล้วตากแห้งเป็นหัวไช้โป๊ ใช้กินกับข้าวต้ม แกงจืดหรือผัดไข่ หัวผักกาดขาวสดในอาหารจีนใช้ใส่ในแกงจืด ขนมหัวผักกาด ในอาหารไทยใช้ทำแกงจืด แกงส้ม ในอาหารกัมพูชาใช้เป็นผักสด กินกับน้ำพริกปลาร้าผัด ในอาหารพม่านำไปทำส้มตำ ดองแล้วนำมายำ ในอาหารเกาหลีใช้ทำกิมจิ ในอาหารเวียดนามใช้ซอยใส่ในน้ำจิ้มต่าง ๆ ใส่ในต้มจืด ต้มเค็ม

ชาวจีนโบราณนำผักกาดหัวมาใช้รักษาโรคหัดในเด็ก

อ้างอิง
-------

1. 1 2  Mish, Frederick C. Editor in Chief. "Daikon." *Webster’s Ninth New Collegiate Dictionary*. 9th ed. Springfield, MA: Merriam-Webster Inc. 1985. ISBN 0-87779-508-8, ISBN 0-87779-509-6 (indexed), and ISBN 0-87779-510-X (deluxe).
2. 1 2  หน้า 22 เกษตร, *ผักกาดหัว*. "เรื่องน่ารู้". **เดลินิวส์**ฉบับที่ 24,448: วันจันทร์ที่ 19 กันยายน พ.ศ. 2559 แรม 3 ค่ำ เดือน 10 ปีวอก
3. ↑  นิดดา หงส์วิวัฒน์. หัวผักกาดขาว. ครัว. ปีที่ 20 ฉบับที่ 240 มิถุนายน 2557
การลงประชามติการคงความเป็นสาธารณรัฐจัดขึ้นในประเทศกรีซในวันที่ 8 ธันวาคม ค.ศ. 1974 หลังการล่มสลายรัฐบาลทหารทีปกครองประเทศตั้งแต่ ค.ศ. 1967 ปัญหาเรื่องระบอบการปกครองยังคงไม่ได้รับการแก้ไข รัฐบาลทหารจัดการออกเสียงประชามติในวันที่ 29 กรกฎาคม ค.ศ. 1973 ซึ่งก่อให้เกิดการสถาปนาระบอบสาธารณรัฐ อย่างไรก็ตาม หลังรัฐบาลทหารล่มสลาย รัฐบาลใหม่ ภายใต้การนำของนายกรัฐมนตรี กอนสตันตีโนส คารามันลิส ตัดสินใจจัดทำประชามติอีกครั้ง เนื่องจากรัฐธรรมนูญของฝ่ายทหารถือเป็นโมฆะ รัฐบาลใหม่สั่งห้ามกอนสตันดีโนสที่ 2 อดีตพระมหากษัตริย์ เสด็จกลับกรีซเพื่อหาเสียงในการลงประชามติ แต่ยังคงอนุญาตให้พระองค์ตรัสทางโทรทัศน์แก่ประชาชนในประเทศได้ ผู้ลงคะแนนร้อยละ 69.2 สนับสนุนให้รักษาความเป็นสาธารณรัฐไว้ โดยมีผู้ออกมาใช้สิทธิถึงร้อยละ 75.6

อ้างอิง
-------

1. ↑  Steven V. Roberts (9 December 1974). "Greeks Reject Monarchy By Wide Margin of Votes". *The New York Times*. สืบค้นเมื่อ 10 August 2020.
2. ↑  Dieter Nohlen & Philip Stöver (2010) *Elections in Europe: A data handbook*, p830 ISBN 978-3-8329-5609-7
3. ↑  Hope, Kevin. Referendum plan faces hurdles. Financial Times 1 November 2011.
4. ↑  Nohlen & Stöver, p838
**วัดพระธาตุหนองบัว** หรือ **วัดหนองบัว** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลในเมือง อำเภอเมืองอุบลราชธานี จังหวัดอุบลราชธานี มีพื้นที่ทั้งหมด 50 ไร่ 1 งาน 19 ตารางวา

วัดพระธาตุหนองบัวสร้างเมื่อ พ.ศ. 2498 โดย นายฟอง สิทธิธรรม อดีตรัฐมนตรีกระทรวงเกษตรและสหกรณ์ซึ่งเป็นชาวอุบลราชธานี ได้สร้างวัดขึ้นในที่นาของท่าน เพื่อให้เป็นที่ปฏิบัติธรรมฝ่ายวิปัสนาธุระของท่านพระอาจารย์ดี พระอาจารย์สิงห์ ขันทยาคโม หรือเจ้าคุณเทพญาณวิสิทธิ์ มีเนื้อที่ทั้งหมด 50 ไร่เศษ เป็นวัดที่สร้างขึ้นในวาระมงคลกึ่งพุทธกาล พุทธศตวรรษ 2500 โดยกำหนดสร้างขณะที่นายฟอง สิทธิธรรมถูกคุมขังอยู่ในเรือนจำกลางจังหวัดอุบลราชธานี ด้วยข้อกล่าวหาว่าเป็นกบฏภายใน ผู้ทำหน้าที่ติดต่อขอที่ดินสร้างวัดประกอบด้วย นายทองพูน ยุวมิตร และ นายอุ่น ไวยหงษ์ เป็นผู้นำ ได้พาคณะเดินทางไปหานายฟองที่เรือนจำกลางจังหวัดอุบลราชธานี นางฟองยินดีที่จะถวายที่ดินแปลงนี้ให้วัดแม้จะถูกกักขังอยู่ในเรือนจำ

เสนาสนะสมัยแรกมีไม่มาก ประกอบด้วยศาลาโรงธรรมและกุฏิชั่วคราว 5 หลัง แต่ละหลังมุงหญ้ากั้นฝาขัดแตะ ปูพื้นกระดานเฉพาะศาลาโรงธรรม หลังคามุงด้วยสังกะสี แต่ปัจจุบันได้รื้อไปหมดแล้ว เสนาสนะที่สำคัญ คือ *พระบรมธาตุเจดีย์ศรีพระมหาโพธิ์* หรือที่ชาวอุบลเรียกกันว่า *พระธาตุหนองบัว* สร้างเมื่อ พ.ศ. 2500 รอบองค์พระธาตุเป็นกำแพงแก้ว ซึ่งทั้ง 4 มุม ของกำแพงแก้ว ได้ประดิษฐานพระเจดีย์ขนาดเล็กอีก 4 องค์ ภายในองค์พระธาตุประดิษฐานพระบรมสารีริกธาตุซึ่งบรรจุไว้ในสถูปลงรักปิดทองศิลปะอินเดียแบบปาละ คือ เป็นสถูปทรงสี่เหลี่ยมสลักลายเรื่องพระเจ้า 500 ชาติ อยู่ในกรอบสี่เหลี่ยมเรียงเป็นแถวคั่นแถวด้วยลายกลีบบัว อุโบสถเป็นอาคารตรีมุข คือ มีหลังคายื่นออกไปเป็นสามด้าน หลังคารูปร่างโค้งมน มีระเบียงพาไลโดยรอบตกแต่งด้วยลวดลาย ศาลาการเปรียญกาญจนาภิเษก กุฏิที่สร้างแบบถาวรอีก 10 กว่าหลัง และสถานที่พยาบาลประจำ (อนามัย)

อ้างอิง
-------

1. ↑  "ประวัติวัดพระธาตุหนองบัว อุบลราชธานี". งานข้อมูลท้องถิ่นและจดหมายเหตุ สำนักวิทยบริการ มหาวิทยาลัยอุบลราชธานี. คลังข้อมูลเก่าเก็บจากแหล่งเดิมเมื่อ 2021-09-21. สืบค้นเมื่อ 2021-09-21.
2. ↑  "วัดพระธาตุหนองบัว". การท่องเที่ยวแห่งประเทศไทย (ททท.).

วิกิมีเดียคอมมอนส์มีสื่อที่เกี่ยวข้องกับ **วัดพระธาตุหนองบัว**
กล้อง CONTAX T2
กล้อง ไลก้า minilux
**กล้องกะทัดรัด** หรือ **กล้องคอมแพกต์** (compact camera) หรือนิยมสะกดเป็น **กล้องคอมแพค** คือคำทั่วไปสำหรับเรียกกล้องถ่ายภาพ ขนาดเล็ก

ในกล้องฟิล์มบางครั้งใช้เป็นชื่อสามัญสำหรับเรียกกล้องที่ไม่ใช่กล้องสะท้อนภาพเลนส์เดี่ยว และ กล้องสะท้อนภาพเลนส์คู่ ส่วนในกล้องดิจิทัล มักใช้เป็นคำทั่วไปสำหรับเรียกกล้องที่ไม่สามารถเปลี่ยนเลนส์ได้ไม่ว่าจะมีขนาดเท่าใดก็ตาม เช่น กล้องดีเอสแอลอาร์ กล้องไร้กระจก กล้องขนาดกลาง กล้องขนาดใหญ่ มีตั้งแต่รุ่นราคาถูกไปจนถึงรุ่นราคาสูงสำหรับการใช้งานระดับมืออาชีพ

คำว่า "คอมแพกต์" (compact) นั้นแปลว่า "กระชับ" หรือ "กะทัดรัด" จึงเป็นที่มีของชื่อเรียกนี้ อย่างไรก็ตาม บางรุ่นที่ถูกเรียกว่ากล้องกะทัดรัดนั้นก็อาจมีรูปร่างและโครงสร้างที่ซับซ้อนจนเกินกว่าที่จะใช้คำว่า "คอมแพกต์"

เลนส์ที่ใช้
-----------

โดยทั่วไปเลนส์ถ่ายภาพที่ใช้ในกล้องกะทัดรัดมีเลนส์มุมกว้างไปจนถึงเลนส์มาตรฐานในตัวซึ่งง่ายต่อการจับและมีช่วงความชัดที่ค่อนข้างลึก (ประมาณ 30-50 มม.) และรุ่นส่วนใหญ่ไม่สามารถเปลี่ยนได้ หลายรุ่นต่อมามาพร้อมกับเลนส์ซูม ซึ่งขยายขอบเขตของมุมมองภาพ

ประเภทของการปรับโฟกัส
---------------------

การโฟกัสที่ใช้อาจแบ่งออกเป็น โฟกัสคงที่ โฟกัสด้วยตา โฟกัสเฉพาะช่วง เรนจ์ไฟน์เดอร์ และ โฟกัสอัตโนมัติ จากมุมมองของต้นทุนการผลิต กล้องราคาถูกมักจะใช้ โฟกัสคงที่ (มักใช้โฟกัสชัดลึก) และกล้องที่ราคาสูงขึ้นมาในระดับนึงมักจะใช้เรนจ์ไฟน์เดอร์และโฟกัสอัตโนมัติ
เขตปกครองตนเองเคอร์ดิสถานแห่งอิรัก
**เขตปกครองตนเองเคอร์ดิสถานแห่งอิรัก** (เคิร์ด: هه‌رێمی کوردستان; อังกฤษ: Iraqi Kurdistan หรือเคอร์ดิสถานใต้) ตั้งอยู่ทางทิศเหนือของประเทศอิรัก มีชายแดนติดต่อกับประเทศซีเรีย ตุรกี และอิหร่าน มีพื้นที่ 40,000 ตารางกิโลเมตร (ขนาดเทียบเท่ากับประเทศเนเธอร์แลนด์) ประกอบด้วยเขตปกครองตนเอง 3 เขต ได้แก่ อัรบีล (Erbil), ดะฮูก (Dohuk) และอัสซุลัยมานียะฮ์ (Suleimaniah) มีอัรบีลเป็นเมืองหลวง

ภูมิประเทศส่วนใหญ่เป็นเทือกเขา และมีแม่น้ำหลายสายไหลผ่านเทือกเขา ทำให้เป็นพื้นที่ที่อุดมสมบูรณ์ และมีอุณหภูมิแตกต่างกันในแต่ละพื้นที่ ในฤดูร้อนอุณหภูมิประมาณ 39-43 องศาเซลเซียส และอาจสูงถึง 50 องศาเซลเซียส ส่วนในฤดูหนาว อุณหภูมิประมาณ 7-13 องศาเซลเซียส และอาจต่ำลงถึง 2-7 องศาเซลเซียส

ภาษาทางการคือภาษาเคิร์ดและอาหรับ เชื้อชาติเคิร์ด เป็นชนชาติส่วนใหญ่ (ร้อยละ 55) นอกนั้นเป็นชาวเติร์ก อาร์มีเนีย อัสซีเรีย และอาหรับ ระบบเงินของเคอร์ดิสถานคือ อิรักดีนาร์ (1 US = 1,170 อิรักดีนาร์)

* ธงของเคอร์ดิสถานในอิรักธงของเคอร์ดิสถานในอิรัก
* ตราสัญลักษณ์ของเคอร์ดิสถานในอิรักตราสัญลักษณ์ของเคอร์ดิสถานในอิรัก
**ปฏิกิริยาของเดดพูลและคอร์ก** (อังกฤษ: Deadpool and Korg React) เป็นภาพยนตร์สั้นแนวซูเปอร์ฮีโร่เพื่อโฆษณาของอเมริกันปี ค.ศ. 2021 ที่มีตัวละครของมาร์เวลคอมิกชื่อ เดดพูล และ คอร์ก ภาพยนตร์เรื่องนี้เขียนบทและกำกับโดย ไรอัน เรย์โนลด์ส และแสดงโดยตัวเขาเองและ ไทกา ไวทีที รับเดดพูลและคอร์กตามลำดับ ในเรื่อง *Deadpool and Korg React* เวด วิลสัน และ คอร์ก มีปฏิกิริยาต่อตัวอย่างหนังเรื่อง *Free Guy* (2021) ก่อนที่จะพูดคุยถึงความเป็นไปได้ในการเข้าร่วมจักรวาลภาพยนตร์มาร์เวล (MCU) เรย์โนลด์สกลับมารับบทของเขาจากภาพยนตร์ชุด *X-เม็น* ในขณะที่ไวทีทีกลับมารับบทของเขาจากภาพยนตร์ในจักรวาลภาพยนตร์มาร์เวลเรื่อง *ธอร์: ศึกอวสานเทพเจ้า* (2017 ) และ *อเวนเจอร์ส: เผด็จศึก* (2019)

ตัวละคร
-------

ไรอัน เรย์โนลด์สกลับมารับบท เวด วิลสัน / เดดพูล จากซีรีส์ภาพยนตร์ *X-Men*ไรอัน เรย์โนลด์สกลับมารับบทเป็นคอร์ก จากจักรวาลภาพยนตร์มาร์เวล
* ไรอัน เรย์โนลด์ส ในบท เวด วิลสัน / เดดพูล: ทหารรับจ้างผู้ฉลาดหลักแหลมที่ได้รับการรักษาอย่างรวดเร็ว แต่มีแผลเป็นอย่างรุนแรงทั่วร่างกายหลังจากผ่านการทดลองการกลายพันธุ์ที่สร้างใหม่

* ไรอัน เรย์โนลด์ส รับบทเป็น คอร์ก: นักรบชาวโครแนนที่เป็นเพื่อนกับธอร์ ซึ่งถูกบังคับให้เข้าร่วมในการแข่งขันของแชมเปี้ยนบนซาการ์

อ้างอิง
-------

1. ↑  Reynolds, Ryan (July 13, 2021). *Deadpool and Korg React* (YouTube). สืบค้นเมื่อ July 18, 2021.

แหล่งข้อมูลอื่น
---------------

* *Deadpool and Korg React* ที่ยูทูบ
ระวังสับสนกับ วัดราชประดิษฐสถิตมหาสีมาราม

**วัดราชประดิษฐาน** ตั้งอยู่ที่ถนนอู่ทอง อำเภอพระนครศรีอยุธยา จังหวัดพระนครศรีอยุธยา เป็นวัดที่สร้างขึ้นเมื่อครั้งกรุงศรีอยุธยาเป็นราชธานี ในพระราชพงศาวดารกรุงศรีอยุธยามีกล่าวถึงวัดราชประดิษฐานหลายครั้ง แต่ไม่ปรากฏหลักฐานว่าใครเป็นคนสร้างและสร้างในรัชสมัยใด ปัจจุบัน เป็นวัดราษฎร์

ประวัติ
-------

วัดราชประดิษฐานเป็นวัดโบราณสร้างขึ้นในสมัยกรุงศรีอยุธยาเป็นราชธานี ตั้งอยู่ริมปากคลองประตูข้าวเปลือกฝั่งตะวันตก ภายในกำแพงพระนคร ไม่ปรากฏหลักฐานว่าใครเป็นคนสร้างและสร้างในรัชสมัยใด แต่วัดราชประดิษฐาน มีหมายความว่า วัดที่พระเจ้าแผ่นดินทรงสร้าง ดังนั้น จึงมีข้อสันนิษฐานว่า ผู้สร้างวัดนี้คงเป็นพระเจ้าแผ่นดินแน่นอน

วัดราชประดิษฐานถูกกล่าวถึงพระราชพงศาวดารกรุงศรีอยุธยาหลายครั้ง โดยเมื่อครั้งสมเด็จพระไชยราชาธิราชเสด็จสวรรคต พระยอดฟ้าเสด็จขึ้นครองราชสมบัติในขณะที่มีพระชนมายุยังน้อย พระเฑียรราชาจึงอยู่ในฐานะที่อาจก่อความระแวงว่าจะแย่งชิงราชสมบัติได้ ดังนั้น พระองค์จึงเสด็จออกผนวชที่วัดราชประดิษฐาน พระองค์ได้ลาผนวชและเสด็จขึ้นครองราชสมบัติเป็นสมเด็จพระมหาจักรพรรดิ หลังจากที่ขุนวรวงศาธิราชและท้าวศรีสุดาจันทร์ถูกปลงพระชนม์

หลังจากนี้ วัดราชประดิษฐานยังถูกกล่าวถึงเมื่อพระศรีศิลป์ พระราชโอรสในสมเด็จพระไชยราชาธิราชและท้าวศรีสุดาจันทร์มีพระชันษาได้ประมาณ 14 พรรษา สมเด็จพระมหาจักรพรรดิจึงทรงให้ออกผนวชเป็นสามเณร ณ วัดราชประดิษฐาน แต่พระศรีศิลป์ก่อขบถต้องปืนสิ้นพระชนม์เสียก่อน

นอกจากนี้ วัดราชประดิษฐานยังใช้เป็นที่ประทับของสมเด็จพระเจ้าอุทุมพรในขณะที่พระองค์ผนวชเป็นพระภิกษุ หลังจากเสียกรุงศรีอยุธยาครั้งที่ 2 วัดราชประดิษฐานถูกปล่อยร้างเรื่อยมา จนกระทั่ง พระบาทสมเด็จพระมงกุฎเกล้าเจ้าอยู่หัวทรงพระกรุณาโปรดเกล้าฯ ให้ขุนศรีสงครามเป็นแม่กองบูรณปฏิสังขรณ์ขึ้นใหม่ เมื่อปี พ.ศ. 2460 และได้รับพระราชทานวิสุงคามเมื่อวันที่ 2 กันยายน พ.ศ. 2497 ปัจจุบันวัดราชประดิษฐานมีถาวรวัตถุคือ พระอุโบสถ พระเจดีย์ย่อมุมทรงกลีบมะเฟือง และพระประโทนจำลอง

ปัจจุบันพื้นที่ของวัดราชประดิษฐาน ได้รวมเอาพื้นที่ของ**วัดท่าทราย**ไว้ด้วย ซึ่งอยู่ด้านทิศตะวันออก ฝั่งตรงข้ามของคลองประตูข้าวเปลือก โดยถูกกล่าวถึงในพงศาวดารว่า สมเด็จพระเจ้าปราสาททอง ได้ลดยศและให้สมเด็จพระอาทิตยวงศ์ไปอยู่เรือนเสาไม้ไผ่ 2 ห้อง 2 หลังริมวัดท่าทราย และให้คนรับใช้ไว้ 2 คนแต่พออยู่ตักน้ำหุงข้าว ภายหลังก่อกบฏจึงถูกสำเร็จโทษ และเคยเป็นที่จำพรรษาของ**พระมหานาค** กวีสมัยสมเด็จพระเจ้าอยู่หัวบรมโกศ ผู้แต่ง**บุณโณวาทคำฉันท์** ปัจจุบันวัดท่าทรายเหลือ พระอุโบสถ หอสมณธรรม เจดีย์ทรงปรางค์แปดเหลี่ยม เจดีย์ทรงกลม พระพุทธบาท-พระพุทธฉายจำลอง และหอระฆัง

นอกจากพื้นที่ของวัดท่าทรายแล้ว วัดราชประดิษฐานยังได้รวมพื้นที่ของ**วัดสุวรรณาวาส** ซึ่งอยู่ทางทิศตะวันตกของวัดราชประดิษฐาน ซึ่งไม่ทราบประวัติความเป็นมา แต่บริเวณนี้ในสมัยกรุงศรีอยุธยาเป็นป่าตะกั่วและป่ามะพร้าวและเป็นที่ตั้งของโรงช้างหลวง จึงสันนิษฐานได้ว่าวัดนี้อาจเป็นวัดที่ผู้ดีมีตระกูลซึ่งรับราชการอยู่ในกรมพระคชบาลในสมัยอยุธยาเป็นผู้สร้างขึ้น ปัจจุบันวัดสุวรรณาวาสเหลือ ซากพระวิหาร ซากพระอุโบสถ เจดีย์ทรงระฆังกลม เจดีย์ทรงกลมบนฐานแปดเหลี่ยม

อ้างอิง
-------

* วัดราชประดิษฐาน วัดท่าทราย[*ลิงก์เสีย*]
**วงศ์กระแต** (อังกฤษ: Treeshrew) เป็นวงศ์ของสัตว์เลี้ยงลูกด้วยน้ำนมขนาดเล็ก ในอันดับกระแต (Scandentia) วงศ์หนึ่ง ใช้ชื่อวิทยาศาสตร์ว่า Tupaiidae 

มีลักษณะทั่วไปคล้ายกับกระรอก ซึ่งอยู่ในอันดับสัตว์ฟันแทะ (Rodentia) ซึ่งเป็นสัตว์ต่างอันดับกัน แต่ไม่มีฟันเป็นฟันแทะเหมือนกระรอก มีส่วนหน้าและจมูกยื่นแหลมยาวกว่า นิ้วเท้าหน้ามีทั้งหมด 5 นิ้ว และมีลักษณะคล้ายกับนิ้วของไพรเมต (Primate) หรือลิงมากกว่ากระรอก ใช้ประโยชน์ในการหยิบจับได้ดีกว่า

มีพฤติกรรมการเลี้ยงลูกที่แปลก คือ หลังจากออกลูกแล้ว กระแตตัวแม่จะให้นมลูกอ่อนจนตัวด้วยเป่งไปน้ำนม ซึ่งมากถึงร้อยละ 50 ของน้ำหนักตัว หลังจากนั้นก็จะทิ้งลูกไปนานถึง 48 ชั่วโมงก่อนที่จะวกกลับมาให้นมจนเป่งแบบเดิมอีก นมของกระแตมีสัดส่วนไขมันสูงเป็นพิเศษ (ราวร้อยละ 26) ซึ่งทำให้ลูกกระแตรักษาอุณหภูมิร่างกายไว้ได้ที่ 37 องศาเซลเซียส โดยไม่ต้องพึ่งความอบอุ่นจากแม่ นอกจากนี้ยังมีโปรตีนมากถึงร้อยละ 10 ลูกกระแตสามารถออกจากรังได้ขณะที่มีอายุเพียง 4 สัปดาห์ 

มีการกระจายพันธุ์ทั่วไปในภูมิภาคเอเชียใต้และเอเชียตะวันออกเฉียงใต้ หากินทั้งพืชและสัตว์ขนาดเล็ก พบได้ทั้งในป่าดิบ, ชุมชนของมนุษย์ พื้นที่เกษตรกรรม เช่น สวนผลไม้ หรือสวนสาธารณะ

ปัจจุบันมีการแบ่งออกเป็นทั้งหมด 4 สกุล (ดูในตาราง) พบทั้งหมด 19 ชนิด ในประเทศไทยพบได้ 4 ชนิด คือ กระแตเหนือ (*Tupaia belangeri*), กระแตเล็ก (*T. minor*), กระแตใต้ (*T. glis*) และกระแตหางหนู (*Dendrogale murina*)

อ้างอิง
-------

1. ↑  "กระแตหางขนนก". คลังข้อมูลเก่าเก็บจากแหล่งเดิมเมื่อ 2012-06-23. สืบค้นเมื่อ 2012-04-05.
2. ↑  จาก itis.gov (อังกฤษ)
3. ↑  กระแต[*ลิงก์เสีย*]
4. ↑  หน้า 165-166, *สัตว์สวยป่างาม* โดย ชมรมอนุรักษ์ธรรมชาติ มาหวิทยาลัยมหิดล (สิงหาคม 2518)
5. ↑  Groves, C. (2005). Wilson, D. E. & Reeder, D. M, eds. ed. *Mammal Species of the World* (3rd ed.). Baltimore: Johns Hopkins University Press. OCLC 62265494. ISBN 0-801-88221-4.  เก็บถาวร 2012-09-12 ที่ เวย์แบ็กแมชชีน.

วิกิมีเดียคอมมอนส์มีสื่อที่เกี่ยวข้องกับ **วงศ์กระแต**

แหล่งข้อมูลอื่น
---------------


วิกิสปีชีส์มีข้อมูลภาษาอังกฤษเกี่ยวกับ ***Tupaiidae***
สถานทูตญี่ปุ่นในถนนฮิโระชิมะ กรุงเบอร์ลิน เดิมสร้างตั้งแต่ ค.ศ. 1938 ถึง 1942 ปรับปรุงใหม่ในคริสต์ทศวรรษ 1990 และเป็นสัญลักษณ์แสดงความสัมพันธ์ระหว่างเยอรมนีและญี่ปุ่นตั้งแต่นั้นมา
สถานทูตเยอรมนีในประเทศญี่ปุ่น
**ความสัมพันธ์ระหว่างเยอรมนีและญี่ปุ่น**เริ่มขึ้นใน ค.ศ. 1860 จากการเยือนญี่ปุ่นของปรัสเซีย (ก่อนเกิดจักรวรรดิเยอรมันใน ค.ศ. 1871) ประเทศญี่ปุ่นเจริญรุ่งเรืองอย่างรวดเร็วหลังการฟื้นฟูเมจิใน ค.ศ. 1867 โดยมีแบบอย่างจากการแลกเปลี่ยนทางปัญญาและวัฒนธรรมจากเยอรมนี หลัง ค.ศ. 1900 ญี่ปุ่นเข้าข้างเกาะบริเตน และเยอรมนีกับญี่ปุ่นเป็นปฏิปักษ์ต่อกันในสงครามโลกครั้งที่หนึ่ง ญี่ปุ่นประกาศสงครามกับเยอรมนีใน ค.ศ. 1914 และยึดครองดินแดนของเยอรมนีในประเทศจีนและแถบแปซิฟิกไว้ได้

ในคริสต์ทศวรรษ 1930 ทั้งสองประเทศมีทัศนคติทางการทหารต่อบริเวณหวงห้ามของตนอย่างห้าวหาญ นำไปสู่การกระชับมิตร และในที่สุด ทั้งสองประเทศได้เป็นพันธมิตรทางการเมืองและการทหารที่รวมถึงประเทศอิตาลี หรือฝ่ายอักษะ ในระหว่างสงครามโลกครั้งที่สอง ฝ่ายอักษะถูกจำกัดเนื่องจากระยะทางไกลระหว่างมหาอำนาจฝ่ายอักษะ ส่วนใหญ่แล้ว ญี่ปุ่นและเยอรมนีทำศึกสงครามแยกกัน และสุดท้ายแล้วต่างฝ่ายต่างยอมจำนน

หลังสงครามโลกครั้งที่สอง เศรษฐกิจของทั้งสองประเทศได้รับการฟื้นฟูอย่างรวดเร็ว ความสัมพันธ์ทางการเมืองของทั้งสองเริ่มเกิดขึ้นใหม่หลังจากนั้นไม่นาน และปัจจุบันทั้งสองประเทศให้ความสำคัญกับประเด็นทางเศรษฐกิจ ปัจจุบัน ญี่ปุ่นและเยอรมนีมีเศรษฐกิจดีที่สุดอันดับสามและสี่ของโลก ตามลำดับ และได้ผลประโยชน์จากการร่วมมือทางการเมือง วัฒนธรรม วิทยาศาสตร์ และเศรษฐกิจ

จากผลสำรวจแบร์เทลส์มันน์ฟาวน์เดชันในปลายปี ค.ศ. 2012 ชาวเยอรมันมองประเทศญี่ปุ่นในด้านบวกอย่างท่วมท้น และมองว่าญี่ปุ่นเป็นคู่แข่งน้อยลง และเป็นพันธมิตรมากขึ้น ชาวญี่ปุ่นมองประเทศเยอรมนีในด้านบวกเช่นกัน โดยชาวญี่ปุ่น 97% มองเยอรมนีในแง่ดี และเพียง 3% ที่มองเยอรมนีในแง่ลบ

อ้างอิง
-------

1. ↑  International Monetary Fund, World Economic Outlook Database, October 2009: Nominal GDP list of countries. Data for the year 2008.
2. ↑  "Germans still have a positive view of Japan".
**เขื่อนลำปาว** เป็นเขื่อนดินขนาดใหญ่และเป็นแหล่งท่องเที่ยวของจังหวัดกาฬสินธุ์   

ที่ตั้งครอบคลุมหลายอำเภอ และ 2 จังหวัด เช่น อำเภอเมืองกาฬสินธุ์,อำเภอสหัสขันธ์อำเภอหนองกุงศรี,อำเภอท่าคันโท, อำเภอสามชัย, อำเภอยางตลาด, อำเภอห้วยเม็ก จังหวัดกาฬสินธุ์ และอำเภอศรีธาตุ,อำเภอวังสามหมอ จังหวัดอุดรธานี พื้นที่รับน้ำฝน 5,960 ตร.กม. อยู่ห่างจากจังหวัดกาฬสินธุ์ ประมาณ 36 กิโลเมตร เริ่มก่อสร้างเมื่อพ.ศ. 2506 สร้างเสร็จเมื่อ พ.ศ. 2511 เพื่อปิดกั้นลำน้ำปาวและห้วยยางที่บ้านหนองสองห้อง ตำบลลำปาว อำเภอเมืองกาฬสินธุ์ ทำให้เกิดอ่างเก็บน้ำแฝดทางด้านเหนือเขื่อน จึงได้ขุดร่องเชื่อมระหว่างอ่างทั้งสองสร้างขึ้นเพื่อการบรรเทาอุทกภัยและเพื่อใช้ในการเกษตรโดยเฉพาะ 

ปัจจุบัน เขื่อนลำปาวเป็นแหล่งเพาะพันธุ์ปลา เป็นสถานที่ท่องเที่ยว โดยมีหาดดอกเกด อยู่ริมฝั่งเขื่อนลำปาวทางด้านทิศตะวันออก ของเรือนรับรองโครงการส่งน้ำและบำรุงรักษาลำปาว เป็นหาดเนินดินลดหลั่นลงจรดถึงเขื่อน มีบริเวณกว้างขวางพอสมควร ได้รับการ ปรับปรุงให้เป็น ที่พักผ่อนโดยจัดศาลาพักร้อนซุ้มดอกเห็ด เหตุที่ได้ชื่อว่า "หาดดอกเกด" ก็เพราะมีต้น"การะเกด" ซึ่งเป็นไม้พื้นเมือง ปลูกปะปนกับต้นไม้อื่นเป็นกลุ่มๆ เมื่อเวลาออกดอกจะส่งกลิ่นหอม

ลักษณะทั่วไป
------------

เขื่อนลำปาวเป็นเขื่อนดินสูงจากท้องน้ำ 33 เมตร สันเขื่อนยาว 7.8 กิโลเมตร กว้าง 8 เมตร สามารถกักเก็บน้ำได้ 1,980 ล้านลูกบาศก์เมตร ส่วนประตูระบายน้ำ เป็นแบบเปิด ไม่มีประตูปิดกั้นให้น้ำไหลตลอดเวลา(ใหลเฉพาะช่วงฤดูฝน)
ปัจจุบัน เขื่อนลำปาวเป็นแหล่งเพาะพันธุ์ปลา มีสถานที่พักผ่อนหย่อนใจ ได้แก่ หาดดอกเกด ซึ่งเปรียบเสมือนเป็นสวรรค์ชายหาดของคนอีสาน

แหล่งข้อมูลอื่น
---------------

* 

* รูปภาพเกี่ยวกับเขื่อนลำปาว ที่ฟลิคเกอร์

| * ด
* ค
* ก
เขื่อนในประเทศไทย แบ่งตามหน่วยงานรับผิดชอบ |
| --- |
| การไฟฟ้าฝ่ายผลิตฯ | 
* ภูมิพล
* สิริกิติ์
* ศรีนครินทร์
* วชิราลงกรณ
* สิรินธร
* จุฬาภรณ์
* อุบลรัตน์
* รัชชประภา
* แม่งัดสมบูรณ์ชล
* แม่ปิงตอนล่าง
* แม่จาง
* ห้วยกุ่ม
* ปากมูล
* บางลาง
* ท่าทุ่งนา
* แก่งกระจาน

 |
| กรมชลประทาน | 
* แม่กวงอุดมธารา
* สบกาย
* กีด
* กิ่วคอหมา
* กิ่วลม
* แจ้ห่ม
* แม่ตุ๋ย
* แควน้อยบำรุงแดน
* นเรศวร
* กำแพงเพชร
* คลองขลุง
* คลองโพธิ์
* ทับเสลา
* เจ้าพระยา
* พระรามหก
* ป่าสักชลสิทธิ์
* กระเสียว
* แม่กลอง
* สมอปูน
* ขุนด่านปราการชล
* นครนายก
* พระปรง
* บางปะกง
* ลำพระยาธาร
* พระสทิง
* คลองสิยัด
* ประแสร์
* พลวง
* ปราณบุรี
* แก่งกรุง
* คลองประ
* พนม
* ลำพูน
* คลองนุ่น
* สินปุน
* จันดี
* ลำปัง
* บ้านกรงปินัง
* บ้านคูระ
* สายบุรี
* คลองชี
* ห้วยยอด
* ลำตะคอง
* ลำพระเพลิง
* ลำมูลบน
* ลำแซะ
* ลำนางรอง
* ลำชีน้อย
* น้ำมูล
* ห้วยสำราญล่าง
* ห้วยละห้า
* ลำโดมใหญ่
* ลำพังชู
* ลำเสียวน้อย
* ลำเสียวใหญ่
* ลำเดา
* น้ำเชิญ
* ลำชีบน
* ลำชีสอง
* หนองละหาน
* ลำปาว
* ห้วยสายบาตร
* น้ำเลย
* ห้วยหลวง
* ห้วยหลวงตอนล่าง
* ห้วยเสนง
* หนองหานกุมภวาปี
* น้ำอูน
* น้ำพุง
* ห้วยบางทราย
* ราษีไศล
* ห้วยตาเกาว์ใหม่

 |
| กรมพัฒนาพลังงานทดแทนฯ | 
* คิรีธาร
* คลองทุ่งเพล
	+ ทุ่งเพล
	+ บ้านพลวง

 |





วิกิมีเดียคอมมอนส์มีสื่อที่เกี่ยวข้องกับ **เขื่อนลำปาว**
**จอห์นนี่ เลียร์** (อังกฤษ: Johnny Lear) หรือ จอห์นนี โอลันเดรีย เลียร์ นักมวยสากลชาวฟิลิปปินส์ เกิดเมื่อ 4 มีนาคม พ.ศ. 2523 สถิติการชก 34 ครั้ง ชนะ 17 (น็อค 7) เสมอ 2 แพ้ 15

ประวัติ
-------

เลียร์ขึ้นชกมวยสากลครั้งแรกเมื่อ 30 กันยายน พ.ศ. 2543 ชนะน็อค จุน อัลโกโซ ยก 3 ที่ ฟิลิปปินส์ จากนั้น ขึ้นชกชนะเป็นส่วนใหญ่ จนได้ชิงแชมป์ PABA รุ่นแบนตัมเวทเมื่อ 24 พฤษภาคม พ.ศ. 2545 แพ้น็อค พูนสวัสดิ์ กระทิงแดงยิม ยก 2 ไม่ได้แชมป์ ต่อมาได้ครองแชมป์ฟิลิปปินส์รุ่นแบนตัมเวท เมื่อ 28 กันยายน พ.ศ. 2545 ชนะคะแนน เรย์ ลีกัส จากนั้น ขึ้นชิงแชมป์เงารุ่น แบนตัมเวท WBC ที่ว่าง แพ้คะแนนโดยเทคนิค โรเจอร์ กาลิเซีย เมื่อ 15 มีนาคม พ.ศ. 2546 จากนั้นก็เสียแชมป์ฟิลิปปินส์ แพ้น็อค อัลวิน เฟลิซิดา ยก 8 เมื่อ 8 สิงหาคม พ.ศ. 2546 ต่อมา ขึ้นชิงแชมป์ฟิลิปปินส์รุ่นแบนตัมเวทอีกแต่ไม่สำเร็จ ทำได้เพียงเสมอกับ โจเอล บัวยา เมื่อ 23 มีนาคม พ.ศ. 2547 แล้วมาชกในไทย แพ้น็อค นภาพล เกียรติศักดิ์โชคชัย ยก 3 เลียร์ยังชกชนะต่อเนื่องอีกหลายครั้ง จนได้ชิงแชมป์ฟิลิปปินส์รุ่นแบนตัมเวทอีกครั้งเมื่อ 15 กรกฎาคม พ.ศ. 2549 แพ้คะแนน ไมเคิล โดมิงโก ไม่ได้แชมป์ แล้วมาชิงแชมป์ WBO เอเชียรุ่นแบนตัมเวทที่ว่างเมื่อ 16 สิงหาคม พ.ศ. 2549 แพ้น็อค รัตนชัย ส.วรพิน ยก 4 และมาชกแพ้คะแนน ฟ้าใส ศักดิ์กรีรินทร์ เลียร์ขึ้นชกมวยครั้งสุดท้ายเมื่อ 16 กันยายน พ.ศ. 2550 เสมอกับ เดียน เบอร์มูเดซ จากนั้นก็แขวนนวมไป

เกียรติประวัติ
--------------

* แชมป์ฟิลิปปินส์รุ่นแบนตัมเวท (2545 – 2549)
* เคยชิงแชมป์ต่อไปนี้แต่ไม่สำเร็จ
	+ ชิงแชมป์ PABA รุ่นแบนตัมเวทเมื่อ 24 พฤษภาคม 2545 แพ้น็อค พูนสวัสดิ์ กระทิงแดงยิม ยก 2 ที่ นครปฐม
	+ ชิงแชมป์เงารุ่นแบนตัมเวท WBC เมื่อ15 มีนาคม 2546 แพ้คะแนนโดยเทคนิค โรเจอร์ กาลิเซีย ที่ ฟิลิปปินส์
	+ ชิงแชมป์ WBO เอเชียแปซิฟิกรุ่นแบนตัมเวทเมื่อ 16 สิงหาคม 2549 แพ้น็อค รัตนชัย ส.วรพิน ยก 4 ที่ ประจวบคีรีขันธ์

อ้างอิง
-------


* สถิติการชก boxrec.com เก็บถาวร 2014-04-18 ที่ เวย์แบ็กแมชชีน (อังกฤษ)
บทความนี้เกี่ยวกับปิศาจในความเชื่อญี่ปุ่น สำหรับเมืองหลวงของประเทศอาเซอร์ไบจาน ดูที่ บากู
ภาพวาดบากุในสมัยญี่ปุ่นโบราณ
**บากุ** (ญี่ปุ่น: 獏; โรมาจิ: *Baku* แปลว่า "สมเสร็จ") เป็นปีศาจในความเชื่อของชาวญี่ปุ่น เป็นปีศาจที่คอยกินฝันร้ายของผู้คน เชื่อกันว่าบากุนั้น มีรูปร่างคล้ายหมี และมีส่วนผสมของสัตว์หลายชนิด เช่น มีหน้าผากมีนอคล้ายแรด มีจมูกเป็นงวงคล้ายช้าง มีเท้าเหมือนเสือ มีหางเหมือนวัว ชาวญี่ปุ่นโบราณเชื่อว่า เมื่อมีฝันร้ายหรือลางร้าย ซึ่งสิ่งเหล่านี้เกิดจากการกระทำของปีศาจ เช่น จานชามเกิดบิ่นหรือแตกหักเองโดยไม่มีใครทำ กาต้มน้ำส่งเสียงดังเหมือนคนร้อง เสื้อผ้าปรากฏรอยเลือด หรือหูสุนัขที่ลู่ไปข้างหลัง เป็นต้น ให้ท่องคาถาว่า *"บากุ คูราเอะ"* ซึ่งแปลว่า *"บากุ จงมากินฝันร้ายของข้า"* 3 ครั้ง บากุจะมากินฝันร้ายนั้นให้ และกลับจากร้ายเป็นดี ปีศาจทั้งหลายจะถูกสูบลงไปในพื้นดินลึก 3 ฟุต 

ความเชื่อเรื่องบากุ สะท้อนออกมา ในรูปแบบต่าง ๆ เช่น หมอนไม้ชนิดหนึ่งมีสลักเป็นตัวหนังสือที่มีความหมายถึง บากุ เป็นต้น เชื่อว่าถ้านอนหนุนด้วยหมอนนี้แล้วจะไม่ฝันร้าย 

เชื่อกันว่า ความเชื่อเรื่องบากุมีที่มาจากจีน ในช่วงยุคราชวงศ์ถัง มีการวางภาพวาดของบาคุไว้ที่หัวนอน คนจีนส่วนใหญ่ใช้ในเทศกาลตรุษจีน เพื่อบูชาในโชคลาบ เพื่อเป็นการปกป้องคุ้มครองยามหลับ นอกจากนี้ถ้าหากใช้ผ้าห่มที่ทำจากหนังของบากุจะช่วยรักษาอาการเจ็บป่วย และรอดพ้นจากปีศาจร้ายทั้งหลาย

อ้างอิง
-------

1. ↑  **แล็ฟคาดิโอ เฮิร์น** แปลโดย ปาริฉัตร เสมอแข, ผุสดี นาวาวิจิต. *เรื่องผีผี*. กรุงเทพมหานคร : ผีเสื้อ, พ.ศ. 2543. ISBN 974-14-0143-4
2. ↑  หน้า 14, *สัตว์ปีศาจ แห่งพนาไพรญี่ปุ่น*. "ซันเดย์สเปเชียลต่วยตูน" โดย Agari ทีมงาน นิตยสาร ต่วย'ตูน. **ไทยรัฐ**ปีที่ 65 ฉบับที่ 70625. วันอาทิตย์ที่ 19 ตุลาคม พ.ศ. 2557 แรม 11 ค่ำ เดือน 11 ปีมะเมีย
**เจอรี่ ปาฮายาไฮ** หรือ **เจอร์รี่ กุยยาโน** (อังกฤษ: Jerry Pahayahay) นักมวยสากลชาวฟิลิปปินส์ เกิดเมื่อ 4 พฤศจิกายน พ.ศ. 2514 ที่มืองเซบู ประเทศฟิลิปปินส์ สถิติการชก 96 ครั้ง ชนะ 40 (น็อค 14) เสมอ 2 แพ้ 54

ประวัติ
-------

ปาฮายาไฮ ขึ้นชกมวยสากลอาชีพครั้งแรกเมื่อ 9 มีนาคม พ.ศ. 2533 ชนะคะแนน เรย์ นอกนอก ที่ ฟิลิปปินส์ จากนั้นขึ้นชกชนะเป็นส่วนใหญ่ และมาชกในไทยครั้งแรกเมื่อ 5 มีนาคม พ.ศ. 2537 แพ้คะแนน สงคราม ป.เปาอินทร์ จากนั้น ปาฮายาไฮได้ชิงแชมป์ฟิลิปปินส์รุ่นมินิมัมเวทเมื่อ 26 มีนาคมพ.ศ. 2537 ปรากฏว่าเป็นฝ่ายแพ้คะแนน ลีโอ รามิเรซ ไม่ได้แชมป์ ปาฮายาไฮมาได้ครองแชมป์ฟิลิปปินส์รุ่นแบนตัมเวทเมื่อ 30 กรกฎาคม พ.ศ. 2537 เมื่อเป็นฝ่ายชนะน็อค โจมา แกมบัว ยก 9 แต่เมื่อป้องกันแชมป์ครั้งแรก ก็เป็นฝ่ายแพ้คะแนน โจมา แกมบัว เสียแชมป์ไปเมื่อ 16 พฤศจิกายน พ.ศ. 2537 จากนั้น ปาฮายาไฮได้ชิงแชมป์โลกรุ่นมินิมั่มเวท IBF เมื่อ 25 กุมภาพันธ์ พ.ศ. 2538 ซึ่งปาฮายาไฮเป็นฝ่ายแพ้น็อค รัตนพล ส.วรพิน ยก 3 ไม่ได้แชมป์

หลังจากนั้น ปาฮายาไฮยังได้มาชกในไทยอีกหลายครั้ง โดยชกแพ้นักมวยชื่อดังของไทยหลายคน ได้แก่ หนึ่งเดียว ศักดิ์จารุพร ฟ้าสั่ง ป.พงษ์สว่าง ห้าดาว ซีพียิม ชนะ ป.เปาอินทร์ ศรพิชัย พิษณุราชันย์ สุรชัย แสงมรกต เม็ดเงิน กระทิงแดงยิม ขุนศึก ลูกพระบาท วันมีโชค สิงห์วังชา และยังเคยมาชกชนะนักมวยชาวไทยหลายครั้ง ได้แก่ ชนะน็อค จเร อ. สุวรรณศิลป์ ยก 6 ชนะคะแนน ยอดดอย เปรมเจริญ และชนะน็อคพงษ์ศักดิ์เล็ก ศิษย์คนองศักดิ์ ยก 5 

ปาฮายาไฮมีโอกาสได้ชิงแชมป์ PABA รุ่นมินิมัมเวทเมื่อ 28 ธันวาคม พ.ศ. 2539 แต่เป็นฝ่ายแพ้คะแนนโดยเทคนิค ขวัญใจ สามเคแบตเตอรี่ไป จากนั้น ปาฮายาไฮยังคงขึ้นชกอย่างต่อเนื่องแม้จะชกแพ้เป็นส่วนใหญ่ จนกระทั่ง 31 พฤษภาคม พ.ศ. 2545 ปาฮายาไฮจึงได้ชิงแชมป์ PABA รุ่นฟลายเวท แต่ปรากฏว่าเป็นฝ่ายแพ้คะแนน อาร์เชีย วิลลามอร์ ไปไม่ได้แชมป์ ปาฮายาไฮมาประสบความสำเร็จ ได้ครองแชมป์ฟิลิปปินส์รุ่นฟลายเวทเมื่อ 28 สิงหาคม พ.ศ. 2547 เมื่อเป็นฝ่ายชนะคะแนน จูน อีราแฮม แต่ก็เสียตำแหน่งไปในการชกป้องกันตำแหน่งครั้งแรกเมื่อ 3 มกราคม พ.ศ. 2548 โดยเป็นฝ่ายแพ้น็อค เฟเดอริโอ คาตูไบ ยก 10 จากนั้น ปาฮายาไฮยังคงชกมวยต่อเนื่องมา จนได้ชิงแชมป์ PABA รุ่นฟลายเวท เมื่อ 17 มกราคม พ.ศ. 2549 แพ้คะแนน เด่นเก้าแสน เก้าวิชิต หลังจากนั้นก็แขวนนวมไป

เกียรติประวัติ
--------------

* แชมป์ประเทศฟิลิปปินส์รุ่นมินิมั่มเวท(30 ก.ค. 2537 - 16 พ.ย. 2537)
* แชมป์ประเทศฟิลิปปินส์ รุ่นฟลายเวท (28 ส.ค. 2547 - 3 ม.ค. 2548)
* เคยชิงแชมป์ต่อไปนี้แต่ไม่สำเร็จ
	+ ชิงแชมป์โลกรุ่นมินิมั่มเวท IBF เมื่อ 25 กุมภาพันธ์ 2538 แพ้น็อค รัตนพล ส.วรพิน ยก 3 ที่ กทม.
	+ ชิงแชมป์ PABA รุ่นมินิมั่มเวทเมื่อ 28 ธันวาคม 2539 แพ้คะแนนโดยเทคนิค ขวัญใจ 3เคแบตเตอรี่ ที่ สมุทรสาคร
	+ ชิงแชมป์ PABA รุ่นฟลายเวทเมื่อ 31 พฤษภาคม 2545 แพ้คะแนน อาร์เชีย วิลลามอร์ ที่ ฟิลิปปินส์
	+ ชิงแชมป์ PABA รุ่นฟลายเวทเมื่อ 17 มกราคม 2549 แพ้คะแนน เด่นเก้าแสน เก้าวิชิต ที่ กทม.

อ้างอิง
-------


* สถิติการชก boxrec.com (อังกฤษ)
**โรแลนโด กีรองโก** (Rolando Gerongco) นักมวยสากลชาวฟิลิปปินส์ เกิดเมื่อ 8 มีนาคม พ.ศ. 2527 ที่เมืองเซบู ประเทศฟิลิปปินส์ สถิติการชก 42 ครั้ง ชนะ 16 (น็อค 7) แพ้ 25

ประวัติ
-------

กีรองโกขึ้นชกมวยสากลครั้งแรกเมื่อ 7 กรกฎาคม พ.ศ. 2543 ชนะน็อค เรนันโต โนเบิลฟรานซา ยก 2 จากนั้น ขึ้นชกชนะเป็นส่วนใหญ่ เคยชกชนะคะแนน แดเนียล ดิโอลัน และเสมอกับอีริค บาร์เซโลนา กีรองโกได้ชิงแชมป์ ABCO รุ่นแบนตัมเวทที่ว่างเมื่อ 8 กรกฎาคม พ.ศ. 2546 แพ้น็อค แสงหิรัญ ลูกบ้านใหญ่ ยก 3 และได้ขึ้นชิงแชมป์ ABCO รุ่นเฟเธอร์เวทที่ว่างอีกเมื่อ 9 กรกฎาคม พ.ศ. 2547 แพ้คะแนน ชลธาร อ.อุกฤษณ์ ไม่ได้แชมป์ หลังจากนั้น กีรองโกขึ้นชกที่ฟิลิปปินส์อีกแค่ครั้งเดียวก็เดินทางไปชกมวยที่ออสเตรเลียระหว่าง พ.ศ. 2547 – 2550 ซึ่งกีรองโกชกแพ้รวด มีชนะครั้งเดียวใน พ.ศ. 2549 ชนะน็อค แมทธิว พอลเลย์ ยก 5 และได้ชิงแชมป์สหพันธ์มวยโลก เอเชียรุ่นซูเปอร์เฟเธอร์เวทเมื่อ 4 กุมภาพันธ์ พ.ศ. 2548 แพ้น็อค ดาเนียล ฮอสกินส์ ยก 10 หลังจากที่ชกแพ้น็อค ลานซ์ คอสเทโล ยก 1 เมื่อ 27 มิถุนายน พ.ศ. 2550 กีรองโกก็แขวนนวมไป

เกียรติประวัติ
--------------

* เคยชิงแชมป์ต่อไปนี้แต่ไม่สำเร็จ
	+ ชิงแชมป์ ABCO รุ่นแบนตัมเวท เมื่อ 8 กรกฎาคม 2546 แพ้น็อค แสงหิรัญ ลูกบ้านใหญ่ ยก 3 ที่ กทม.
	+ ชิงแชมป์ ABCO รุ่นเฟเธอร์เวทเมื่อ 9 กรกฎาคม 2547 แพ้คะแนน ชลธาร อ.อุกฤษณ์ ที่สงขลา
	+ ชิงแชมป์ WBF เอเชียแปซิฟิกรุ่นซูเปอร์เฟเธอร์เวทเมื่อ 4 กุมภาพันธ์ 2548 แพ้น็อค ดาเนียล ฮอสกิ้น ยก 10 ที่ ออสเตรเลีย

อ้างอิง
-------

* สถิติการชก boxrec.com เก็บถาวร 2014-04-20 ที่ เวย์แบ็กแมชชีน (อังกฤษ)
**SHY48** (อ่านว่า **เอสเอชวายโฟร์ตีเอต**) เป็นกลุ่มไอดอลหญิงจากประเทศจีนประจำเมืองเฉิ่นหยาง และเป็นวงน้องสาวลำดับที่ 3 ของกลุ่มไอดอลจีน SNH48 ก่อตั้งขึ้นในปี 2017 สังกัด Shanghai Star48 Culture & Media Co. Ltd. ปัจจุบันทางวงมีสมาชิกทั้งหมด 54 คน โดยแบ่งออกเป็นสองทีม ได้แก่ ทีม SIII และ ทีม HIII

เมื่อวันที่ 30 กรกฎาคม 2016 มีการประกาศถึงการก่อตั้งวง SHY48 จาก Silk Media ในงานคอนเสิร์ตครั้งที่ 3 ของวง SNH48 และมีการเปิดออดิชันภายในวันเดียวกัน จากนั้นมีการก่อตั้งโรงละครประจำวงในชื่อ "SHY48 Xingmeng Theater" ตั้งอยู่ในเมืองเฉิ่นหยาง เปิดตัวเมื่อวันที่ 12 มกราคม 2017 ต่อมาเมื่อวันที่ 1 กรกฎาคม 2017 ทางวงได้ประกาศหัวหน้าและรองหัวหน้าทีม SIII ซึ่งได้แก่ Liu Jiao และ Wang Shimeng ตามลำดับ จากนั้นทางวงได้ปล่อยซิงเกิลแรกออกมาในชื่อ 前行的力量 (พินอิน: *Qián xíng de lìliàng*) เมื่อวันที่ 15 กันยายน 2017

วันที่ 19 มกราคม 2019 ในระหว่างการจัดงาน SNH48 REQUEST TIME 5th Edition BEST 50 ได้มีการประกาศ SNH48 Group Grand Shuffle 2019 เกิดขึ้น ทำให้วง SHY48 ได้ยุติกิจกรรมของวงตั้งแต่นั้นมา โดยเมมเบอร์ของวงได้ย้ายไปยังวงพี่สาวต่างๆและได้ย้ายเมมเบอร์บางส่วนไปยังวงน้องสาววงใหม่ นั่นคือ IDOLS Ft

ผลงาน
-----

### ซิงเกิล

1. 前行的力量 (พินอิน: *Qián xíng de lìliàng*) - 15 กันยายน 2017

อ้างอิง
-------

1. ↑  "什么是SHY48". SHY48. คลังข้อมูลเก่าเก็บจากแหล่งเดิมเมื่อ 2019-03-22. สืบค้นเมื่อ 2018-01-07.
2. ↑  "SNH48姐妹团SHY48首次发布 SHY48一期生招募正式启动". snh48. คลังข้อมูลเก่าเก็บจากแหล่งเดิมเมื่อ 2017-09-26. สืบค้นเมื่อ 2018-01-07.
3. ↑  "SNH48沈阳姐妹团SHY48成立 1月12日正式出道". music.yule.sohu.com. สืบค้นเมื่อ 2018-01-07.
4. 1 2  "SHY48首张EP专辑《前行的力量》即将发布！". SHY48. คลังข้อมูลเก่าเก็บจากแหล่งเดิมเมื่อ 2018-12-15. สืบค้นเมื่อ 2018-01-07.

แหล่งข้อมูลอื่น
---------------

* เว็บไซต์ทางการ
นักฟุตบอลชาวอิรัก (เกิด ค.ศ. 1996)

**อัยมัน ฮุซัยน์ ฆ็อฎบาน อัลมัฟเราะญี** (อาหรับ: أيمن حسين غضبان المفرجي; เกิดวันที่ 21 มกราคม ค.ศ. 1996) เป็นนักฟุตบอลระดับอาชีพชาวอิรัก ซึ่งปัจจุบันทำหน้าที่ในตำแหน่งสไตรเกอร์ให้แก่สโมสรฟุตบอลอัลกูวะตุลญะวียะฮ์ในการแข่งอิรักพรีเมียร์ลีก ตลอดจนฟุตบอลทีมชาติอิรัก

รูปแบบการเล่น
-------------

อัยมันได้รับการมองว่าเป็นกองหน้าที่สมบูรณ์แบบที่สามารถเล่นในแดนหน้าได้ เขาไม่ได้รับการมองว่าเป็นนักเตะสารพัดประโยชน์มากที่สุด แต่เขาคือผู้ทำประตูโดยธรรมชาติ ในขณะที่กองหน้าคนอื่น ๆ เช่น มุฮะนัด อะลี ยิงได้หลายประตู แต่พวกเขาก็เป็นกองหน้าประเภทที่แตกต่างจากอัยมัน ซึ่งเก่งทั้งในและนอกกรอบเขตโทษทั้งกลางอากาศและบนพื้น โดยมีเท้าขวาที่ทรงพลัง นอกจากนี้ เขายังเป็นที่รู้จักในเรื่องรูปร่างที่ใหญ่โต, ความแข็งแกร่งทางร่างกาย รวมถึงความขยันหมั่นเพียร และตั้งแต่ ค.ศ. 2015 เขาได้รับการมองว่าเป็นผู้สืบทอดที่ดีที่สุดของยูนิส มะห์มูด ซึ่งเป็นอดีตกองหน้าระดับนานาชาติ

ชีวิตส่วนตัว
------------

อัยมันเกิดใน ค.ศ. 1996 ในหมู่บ้านชนบทชื่ออัศศ็อฟรออ์ในเขตตำบลอัรรียาฎทางตะวันตกเฉียงใต้ของคีร์คูก โดยหมู่บ้านนี้ตั้งอยู่ในเขตอัลฮะวีญะฮ์ที่วุ่นวาย ซึ่งควบคุมโดยกลุ่มไอซิส และเป็นสถานที่เกิดเหตุของการโจมตีทางอากาศของกลุ่มพันธมิตรตั้งแต่ ค.ศ. 2014 ถึง 2017 โดยกลุ่มผู้ก่อความไม่สงบมุ่งเป้าไปที่ท่อส่งน้ำมันในหมู่บ้านบ่อยครั้งนับตั้งแต่การล่มสลายของซัดดัม ฮุสเซน ใน ค.ศ. 2003 โดยมีระเบิดติดรถและระเบิดแสวงเครื่อง (IED) รายวัน ทำให้เกิดการระเบิดตามปกติของชีวิตอัยมัน นอกจากนี้ พ่อของเขาซึ่งเป็นเจ้าหน้าที่ในกองทัพบกอิรักได้ถูกสังหารขณะปฏิบัติหน้าที่โดยการโจมตีของผู้ก่อการร้ายอัลกออิดะฮ์ใน ค.ศ. 2008 ส่วนพี่ชายของเขาถูกไอซิสลักพาตัวไป และยังไม่ทราบว่าเขาอยู่ที่ไหน ตลอดจนผู้เล่นและครอบครัวของเขาก็กลายเป็นผู้พลัดถิ่นภายในประเทศภายในอิรัก อัซซาร์และลัยษ์ ผู้เป็นแม่และน้องชายของเขา กลายเป็นผู้พลัดถิ่นภายในประเทศในคีร์คูกเมื่อ ค.ศ. 2014

อ้างอิง
-------

1. ↑  "AFC Asian Cup Squad list" (PDF). p. 14. เก็บจากแหล่งเดิมเมื่อ 28 December 2018. สืบค้นเมื่อ 26 March 2019.
2. ↑  "Iraqi Professional Players" (ภาษาอังกฤษ).
3. ↑  "Hassanin Mubarak on Twitter" (ภาษาอังกฤษ). เก็บจากแหล่งเดิมเมื่อ 4 April 2023. สืบค้นเมื่อ 27 May 2018.
4. 1 2 3
5. ↑  Burkat, Mohammed. "ايمن حسين في سطور، بين ماضيه المثقل بالالم وطموحه الكروي". المربد. เก็บจากแหล่งเดิมเมื่อ 11 August 2017. สืบค้นเมื่อ 10 August 2017.
6. ↑  Mubarak, Hassanin. "Ayman Hussein: Iraq's Olympic Superhero". Ahdaafme. เก็บจากแหล่งเดิมเมื่อ 22 December 2017. สืบค้นเมื่อ 19 December 2017.

แหล่งข้อมูลอื่น
---------------

* ข้อมูลของ อัยมัน ฮุซัยน์ ที่ ซ็อกเกอร์เวย์
* อัยมัน ฮุซัยน์ ที่ National-Football-Teams.com
* Aymen Hussein at CS Sfaxien
**ภาษาคริสตัล** (Crystal) เป็น ภาษาโปรแกรมเชิงวัตถุสำหรับใช้งานทั่วไป ไวยากรณ์ได้รับอิทธิพลจากภาษารูบี การอนุมานชนิดข้อมูล ช่วยให้สามารถละการประกาศชนิดข้อมูลของตัวแปรได้ ภาษาคริสตัลพัฒนาและเผยแพร่เป็นซอฟต์แวร์เสรีและโอเพนซอร์สภายใต้สัญญาอนุญาตอะแพชี 2.0

ประวัติความเป็นมา
-----------------

การพัฒนาภาษาคริสตัลเริ่มต้นในเดือนมิถุนายน 2011 โดยมุ่งเป้าไปที่ความสวยงามและประสิทธิภาพสูงซึ่งเป็นจุดเด่นของภาษารูบี และความเร็วในการประมวลผลที่รวดเร็ว ประสิทธิภาพ และ ความปลอดภัยของชนิดข้อมูล อันเป็นจุดเด่นของภาษาคอมไพเลอร์ เดิมเรียกว่า **Joy** แต่ไม่นานก็เปลี่ยนชื่อเป็นชื่อปัจจุบัน

เริ่มแรกคอมไพเลอร์ถูกเขียนด้วยภาษารูบี แต่ต่อมาถูกเขียนใหม่โดยภาษาคริสตัลเองในเดือนพฤศจิกายน 2013 เวอร์ชันแรกอย่างเป็นทางการ Crystal 0.1.0 เปิดตัวในเดือนมิถุนายน 2014 ภาษาคริสตัลเข้าไปอยู่ในดัชนี TIOBE ในเดือนกรกฎาคม 2016

ภาพรวม
------

แม้ว่าไวยากรณ์ของภาษาคริสตัลจะได้รับอิทธิพลจากภาษารูบีแต่ลักษณะภาษาโปรแกรมพลวัต ของรูบีก็ได้ถูกละทิ้งออกไป และด้วยการใช้ LLVM ที่ส่วนหลัง ก็ทำให้สามารถสร้างรหัสเครื่อง ที่มีประสิทธิภาพได้ เมื่อเปรียบเทียบกับภาษาคอมไพเลอร์อื่นๆ การผสมผสานระหว่างการอนุมานชนิดข้อมูลขั้นสูงและชนิดยูเนียน ทำให้สามารถเขียนได้กระชับเหมือนอย่างภาษาสคริปต์ระดับสูง ภาษาคริสตัลมีการเก็บขยะ ตัวแบบการทำงานแบบภาวะพร้อมกันของภาษาคริสตัลยืนพื้นการประมวลผลตามลำดับสื่อสาร (CSP) ซึ่งเป็นการใช้งานช่องสัญญาณและไฟเบอร์ที่เบาเครื่องสำหรับการสื่อสารระหว่างไฟเบอร์ ซึ่งได้รับแรงบันดาลใจจากภาษาโก

ตัวอย่าง
--------

### Hello World

ด้านล่างนี้เป็นตัวอย่างแบบง่ายที่สุดของ Hello World ในภาษาคริสตัล

```
puts "Hello World!"

```
สำหรับการเขียนโปรแกรมเชิงวัตถุในภาษาคริสตัลเขียนได้ดังนี้

```
class Greeter
 def initialize(@name : String)
 end

 def salute
 puts "Hello #{@name}!"
 end
end

g = Greeter.new("World")
g.salute

```

### เซิร์ฟเวอร์ HTTP

```
require "http/server"

server = HTTP::Server.new do |context|
 context.response.content\_type = "text/plain"
 context.response.print "Hello World! The time is #{Time.now}"
end

server.bind\_tcp("0.0.0.0", 8080)
puts "Listening on http://0.0.0.0:8080"
server.listen

```

### เซิร์ฟเวอร์ TCP echo

```
require "socket"

def handle\_client(client)
 message = client.gets
 client.puts message
end

server = TCPServer.new("localhost", 1234)
while client = server.accept?
 spawn handle\_client(client)
end

```

อ้างอิง
-------

1. ↑  "Crystal 0.1.0 released!". *crystal-lang*. 19 June 2014.
2. 1 2  
"Crystal Platform Support". *crystal-lang.org*.
3. 1 2 3  
Borenszweig, Ary (June 16, 2016). "Crystal 0.18.0 released!". *crystal-lang.org*. It's heavily inspired by Ruby, and other languages (like C#, Go and Python).
4. 1 2  "Introduction". สืบค้นเมื่อ 2018-09-30.
5. 1 2  María Inti David (2016-04-01). "The story behind #CrystalLang". สืบค้นเมื่อ 2018-09-30.
6. ↑  Ary Borenzweig (2013-11-14). "Good bye Ruby Thursday". สืบค้นเมื่อ 2018-09-30.
7. ↑  Ary Borenzweig (2015-03-04). "Internals". สืบค้นเมื่อ 2018-09-30.
8. ↑  "Ruby のように書きやすく C のように速いプログラミング言語「Crystal」". DMM inside. 2018-05-30. สืบค้นเมื่อ 2018-09-30.
9. ↑  "Union types". สืบค้นเมื่อ 2018-09-30.

ดูเพิ่ม
-------

* การเขียนโปรแกรมเชิงวัตถุ
* ภาษารูบี
วิดีโอเกม ค.ศ. 1982

***ไทโพแอตแทก*** (อังกฤษ: *Typo Attack*) เป็นเกมการศึกษาสำหรับตระกูลอาตาริ 8-บิต ที่ออกแบบมาเพื่อพัฒนาทักษะการพิมพ์ของผู้ใช้ เกมนี้เขียนโดยเดวิด บิวเลอร์ และเผยแพร่โดยแผนกอาตาริโปรแกรมเอกซ์เชนจ์ใน ค.ศ. 1982 ซึ่งบิวเลอร์อายุสิบเจ็ดปีเมื่อเกมนี้ได้รับรางวัลอาตาริสตาร์อะวอร์ดมูลค่า 25,000 ดอลลาร์สหรัฐ (เทียบเท่ากับ 75,800 ดอลลาร์ใน ค.ศ. 2022) สำหรับโปรแกรมอาตาริโปรแกรมเอกซ์เชนจ์ที่ดีที่สุดประจำ ค.ศ. 1982 กระทั่งใน ค.ศ. 1984 บริษัทอาตาริ, อิงค์. ได้ย้ายเกม*ไทโพแอตแทก*มาเป็นไลน์อย่างเป็นทางการในฐานะตลับ

หลังจากเขียน*ไทโพแอตแทก*แล้ว บิวเลอร์ก็มีเกมแอ็กชันสองเกมที่เผยแพร่โดยอาตาริโปรแกรมเอกซ์เชนจ์ใน ค.ศ. 1983 ได้แก่: *ไวเซิล!* และ*อิมแพกต์*

รูปแบบการเล่น
-------------

เกมดังกล่าวเกิดขึ้นบนหน้าจอเดียวโดยแบ่งออกเป็นหลายแถวในแนวตั้ง ที่ด้านล่างของแต่ละแถวจะมีตัวอักษรหรือเครื่องหมายวรรคตอน และศัตรูต่าง ๆ จะปรากฏขึ้นแบบสุ่มที่ด้านบนของแถวเหล่านั้น ผู้เล่นจะต้องกดตัวอักษรที่เกี่ยวข้องในแต่ละแถวเพื่อที่จะทำให้ตัวอักษรยิงไปที่ศัตรูที่กำลังจะมาถึง หากศัตรูไปถึงด้านล่างสุดของหน้าจอ พวกมันจะกำจัดกําบังบางส่วนที่อยู่รอบตัวอักษรออก และหากถูกกินจนหมดแถว ผู้เล่นจะเสียหนึ่งชีวิตในเกม ส่วนตัวอักษรที่กำหนดให้กับแต่ละแถวจะเปลี่ยนไปตามด่านที่ไม่แน่นอน โดยขึ้นอยู่กับด่านนั้น

การพัฒนา
--------

เคยมีการวางแผนเวอร์ชันสำหรับ อาตาริ ซีเอกซ์-3000 แกรดูเอต ที่ยังไม่ได้รับการเผยแพร่ ซึ่งเป็นส่วนเสริมเพื่อเปลี่ยนอาตาริ 2600 ให้เป็นคอมพิวเตอร์ที่บ้าน

อ้างอิง
-------

1. 1 2  Hague, James. "The Giant List of Classic Game Programmers".
2. ↑  "Inside Atari: Star Award Winner", *Antic*, April 1983
3. ↑  "Wyzle!". *Atari Mania*.
4. ↑  "Impact". *Atari Mania*.
5. ↑  "The Atari CX-3000 "Graduate" Computer". คลังข้อมูลเก่าเก็บจากแหล่งเดิมเมื่อ August 17, 2018. สืบค้นเมื่อ February 18, 2023.